1.

A „talp” és a „felsőrész” meghatározását lásd az árucsoporthoz tartozó HR Magyarázat (C) és (D) pontjában. Továbbá a két vagy több anyagból álló „felsőrészek” (Megjegyzések (4) bekezdésének a) pontja illetve a 64. Árucsoporthoz tartozó Kiegészítő Megjegyzés 1. pontja) meghatározásánál a következőket kell figyelembe venni: a) A „felsőrész” a lábbeli olyan része, amely a lábfej felső és oldalsó részét (esetleg a lábszár egy részét is) takarja. Leér és rögzítve van a talphoz. A felsőrész beleérhet a talpba is. A felsőrésznek azok az alkotó anyagai, amelyek felülete részben vagy teljesen látható a lábbeli külső felületén. Ezért a bélés nem lehet felsőrész. A felsőrész anyagait általában egymáshoz erősítik. A tartozékok és megerősítések eltávolítása után, ha a felsőrészt alkotó anyagok teljes külső felületét akarjuk megállapítani, nem kell figyelembe venni az alsó részeket az egymást fedő anyagokból, ahol az anyagokat egymáshoz erősítették. Például a fenti rajz szerint az (A) rész bőr, a (B) textilanyag, és a (C) rész a textilanyagnak (B) a bőr (A) fedőréteg alatt fekvő része. A felsőrészt alkotó anyagok külső felületének megállapításánál a (C) rész textilanyagát nem lehet figyelembe venni. Nem kell figyelembe venni a zárószerkezeteket sem, vagyis a fűzőket, tépőzárakat stb. (lásd: az ehhez az Árucsoporthoz tartozó HR Magyarázat Általános Rendelkezéseinek/D/pontja utolsó bekezdése.) b) A „bélés” bármilyen anyagból készülhet. Egy vagy több anyagból is állhat. A bélés érintkezik a lábbal, és arra szolgál, hogy kipárnázza a cipőt, vagy védje a lábat, esetleg pusztán díszítésre. A bélés a lábbeli külső felületén nem látható, kivéve pl. a perem körüli párnázást. c) A „tartozékok és megerősítések” meghatározására a 64. Árucsoport 4. Megjegyzésének a) pontja, a 64. Árucsoporthoz tartozó Kiegészítő megjegyzések 1. pontja és a HR Magyarázat 64. Árucsoporthoz tartozó Általános Rendelkezéseinek D) pontjának utolsó bekezdése szolgál. A tartozékoknak általában díszítő, a megerősítéseknek védő vagy erősítő funkciójuk van. Azokat a felsőrész külső felületéhez illesztik és nem pusztán a béléshez. Azok a talpba is beleérhetnek. Mivel a megerősítések a felsőrész külső hozzáerősítései, amelyek célja, hogy további szilárdságot kölcsönözzenek a felsőrészhez, amennyiben eltávolítják őket azok alatt még (egy kis rész sem) lehet a bélésből, beleértve a párnázást is. Amennyiben igen, akkor azokat a felsőrész anyagának kell tekinteni. Az anyagot nem lehet tartozéknak vagy megerősítésnek tekinteni, hanem a felsőrész részének, amennyiben az eljárás, amivel az alatta lévő anyagokat összeillesztették nem tartós (pl. a varrott szegély egy tartós összeillesztési eljárás). A 4. Megjegyzés a) pontjában említett „hasonló kellékek” lehetnek pl. a logók és az orrsapkák. A felsőrész anyagának meghatározásakor a nyelvet, amelyet részben vagy teljes egészében bevontak (belső nyelv) figyelmen kívül kell hagyni. Lásd az alábbi ábrán a belső nyelvet jelző szaggatott vonalat. Az ábra és az alábbi szöveg azt mutatja be, hogy hogyan kell a felsőrész anyagát meghatározni: A fenti ábrákon látható cipő egy bőr- és textilcipő. Annak érdekében, hogy a felsőrész anyaga meghatározható legyen a 64. Árucsoport értelmezése szerint és kizárjuk a tartozékokat és megerősítéseket a következőket kell figyelembe venni: 1. és 2. Ha eltávolítjuk a cipő orr rész (1) és orr felsőrész (2) megerősítéseket alattuk textilanyag látható (amely nem bélés). Mivel a bőrrészeknek (1 és 2) védő funkciójuk van, azokat megerősítéseknek kell tekinteni. Mivel a bőrrészek (1 és 2) alatti textilanyag részben látható a külső felületen, a textilanyagot a felsőrész részének kell tekinteni. 3. Ha eltávolítjuk a bőr részt (3), textilanyag (az ábrán A betűvel jelölve) és a (3) bőrrész alatti bélésanyag látható. Mivel a textilanyag nem terjed ki a (3) teljes területe alá, és a bélés nem tekinthető felsőrésznek, és mivel esetleg a megerősítések alatt semmiféle bélés nincs, a bőrrészt a felsőrész részének kell tekinteni. 4. Ezt a bőrrészt (4) rávarrták a textilanyagra és fedi (A) a (3) bőr részt is. Mivel a (4) bőrrész alatt részben látható textilanyag van, és a (3) bőrdarab is részben látható az (A) fedőrész alatt, és a (4) bőrrész további erősítést jelent a felsőrész oldalának, a (4) bőrrészt megerősítésnek kell tekinteni. Így a (3) bőrrész és a (4) bőrrész alatti textilanyagot a (3) bőrrész alatti textilanyag kivételével a felsőrész részének kell tekinteni. 5. A bőrrész (5) eltávolítása után részben látható textilanyagot találunk alatta. Mivel az (5) bőrrész a sarok felső részének megerősítésére szolgál, és alatta részben látható textilanyag van, a bőrrészt ebben az esetben megerősítésnek kell tekinteni. 6. Eltávolítva a bőr sarokkérget (6) alatta bélésanyag és részben látható textilanyagtalálható. Tekintettel arra, hogy a textilanyag nem fedi le teljesen a bőrrész alatti felületet, a bőr sarokkéregnek (6) nincs felsőrész megerősítő funkciója, ezért a kérget a felsőrész részének kell tekinteni (és nem megerősítésnek). 7. Eltávolítva ezt a bőr részt (7) alatta textilanyag látható. Mivel a (7) bőr rész további megerősítést ad a felsőrész oldalának, a bőr részt megerősítésnek kell tekinteni. 8. Eltávolítva a bőr márkajelzést (8), alatta részben látható textilanyag található. Mivel a márkajelzés „hasonló kellék” a 64. Árucsoporthoz tartozó Megjegyzések 4. a) pontja értelmében ezt a textilanyagot nem lehet a felsőrész részének tekinteni. Azon bőr- és a textilanyagok felületét figyelembe véve, amelyeket a felsőrész részének kell tekinteni, a textilanyag van túlsúlyban. (70 % a textilanyag aránya) Ezért a cipőt textilanyag felsőrésszel készült lábbelinek kell osztályozni.